cyanic-selkie/wikianc huggingface dataset:
Sevastopoles aplenkums (1941—1942)
Padomju Savienība
Sevastopoles aplenkuma laikā par pilsētas aizstāvēšanu galvenokārt atbildīga bija padomju Melnās jūras flote un Neatkarīgā krasta armija (Отде́льная Примо́рская а́рмия), par kuras virspavēlnieku kopš 1941. gada augusta tika nozīmēts ģenerālmajors Ivans Petrovs (Ива́н Ефи́мович Петро́в). Tā kā vāciešiem bija izdevies ieņemt tikpat kā visu Krimas pussalu, Sevastopoles aizstāvēšanā Sarkanajai armijai bija jāiesaista gan sauszemes, gan arī jūras spēki. Šī iemesla dēļ, lai papildinātu padomju sauszemes kontingentu pilsētas aplenkumā, Melnās jūras flote Petrova komandēto Neatkarīgo krasta armiju papildus apgādāja ar 49 372 jūras kājniekiem, kuri Sevastopoles aplenkuma laikā tika iedalīti 4 jūras kājnieku brigādēs. Šīs jūras kājnieku brigādes bija salīdzinoši lielas, vidēji sastāvot no 4 līdz 6 kājnieku bataljoniem 4000 vīru apmērā. Līdz ar to jūras kājnieki veidoja aptuveni vienu piekto daļu no visiem padomju sauszemes karavīriem Sevastopoles aplenkumā. Kaut arī jūras kājnieku brigādes bija pietiekoši lielas, lai varētu sevī absorbēt dzīvā karaspēka zaudējumus, tās nebija īpaši labi apmācītas karošanai sauszemē.
Kopā ar visām jūras kājnieku brigādēm Neatkarīgā krasta armija sevī ietvēra arī 7 strēlnieku divīzijas, no kurām spēcīgākās (vidēji 7000 vīru apjomā) bija 95., 109., 172. un 388. strēlnieku divīzija — atlikušās trīs strēlnieku divīzijas (25., 345. un 386. strēlnieku divīzija) bija relatīvi vājākas, jo vidēji sastāvēja tikai no kādiem 5000 karavīriem. Par spīti tam, ka padomju karaspēks Sevastopoles cietoksnī bija samērā pieredzējis un labi nocietināts, tam ļoti trūka atbalstu vienību no tankiem un citām motorizētajām vienībām (Neatkarīgās krasta armijas rīcībā bija tikai divi T-26 vieglā tanka bataljoni), kā arī ļoti mazs skaits ar tiem karavīriem, kas bija atbildīgi par pretgaisa aizsardzību. Šī iemesla dēļ, lai pastiprinātu Sevastopoles cietokšņa aizsardzību, padomju karaspēks ap pilsētas perimetru bija izbūvējis simtiem zemes un koka tipa bunkurus, kurus apkalpoja vidēji četru vīru liela komanda ar ložmetējiem vai vienu 45 mm prettanku lielgabalu. Paralēli tam tika izbūvēti arī 19 betona bunkuri, kā arī izklātas tūkstošiem mīnas.
Papildu artilērijas atbalstu padomju karaspēkam Sevastopoles cietoksnī uz ūdeņiem sniedza Melnās jūras flote, kas 1942. gada vasaras sākumā sastāvēja vairs tikai no 2 smagajiem kreiseriem, 1 vieglā kreisera, 8 iznīcinātājiem un 24 zemūdenēm. Par spīti tam Melnās jūras flote kopš vācu aplenkuma sākuma līdz 1942. gada maijam Sevastopoles cietoksnī bija spējīga papildus ievest vairāk kā 83 000 karavīru un izvest laukā vairāk kā 11 200 ievainoto. Tāpat Melnās jūras flote tika izmantota par galveno apgādes avotu padomju karaspēkam Sevastopoles aplenkumā, kurai nemitīgi no ostām Kaukāza reģionā nācās piegādāt visus nepieciešamos papildkrājumus. Tā, piemēram, tipisks jūras konvojs parasti sastāvēja no viena vai diviem iznīcinātājiem, viena vai diviem mazāka izmēra transportkuģiem un pāris mīnu tralieriem. Diemžēl padomju karakuģi nebija apbruņoti ar īpaši spēcīgu pretgaisa aizsardzības sistēmu, tāpēc samērā bieži par apgādes avotu nācās izmantot arī Melnajā jūrā patrulējošās padomju zemūdenes.
Sarkanās armijas kaujas kārtība:
Republikas iela (Liepāja)
Ielā galvenokārt atrodas pirmskara mūra ēkas, no kurām vairākas ir iekļautas pilsētas aizsargājamo ēku sarakstā. Sākotnēji iela bija nosaukta Krievijas ķeizara Nikolaja vārdā par Nikolaja ielu.
Republikas ielā atrodas vairāki arhitekta Paula Maksa Berči projektēti nami. Republikas un Toma ielas krustojumā atrodas Liepājas 12. vidusskola un Liepājas Centra pamatskola. Republikas ielā 5 atrodas Vecliepājas primārās veselības aprūpes centrs. Republikas ielā 11 atrodas Liepājas zonālais valsts arhīvs, bet Republikas ielā 14 atrodas Liepājas tiesa.
Ielu savienojumi
Republikas iela ir savienota ar šādām ielām:
Huangana
Huangana (zh, ) ir prefektūras līmeņa municipalitāte Ķīnas vidienē, Hubei provincē. Izvietojusies provinces austrumos starp Dabiešaņa kalniem un Jandzi upi. Robežojas rietumos ar provinces galvaspilsētu Uhaņu, Sjaogaņu, Edžou un Huanši, ziemeļos — ar Henaņas provinci, austrumos — ar Aņhui provinci bet dienvidos — ar Dzjansji provinci.
Tagadējā Huanganas municipalitāte kā vienota administratīva vienība pirmo reizi izveidota 1378. gadā kā Huandžou (黄州, Huángzhōu). Pašreizējais nosaukums kopš 1949. gada.
COVID-19 epidēmijas laikā 2020. gada sākumā varas iestādes bloķēja izbraukšanu no Huanganas, lai aizkavētu vīrusa izplatīšanos.
Ankogels
Ankogels (de) ir 3252 metrus augsts kalns Austrijā, Augstā Tauerna Ankogela grupā. Atrodas uz Karintijas un Zalcburgas zemju robežas Augstā Tauerna nacionālā parka teritorijā. No Mallnicas uz dienvidrietumiem no virsotnes Ankogelā līdz 2631 metriem v.j.l. var uzbraukt ar vagoniņu.
Jaunzemi (Jaunpiebalgas pagasts)
Jaunzemi ir ciems Cēsu novada Jaunpiebalgas pagastā. Atrodas pagasta ziemeļu daļā.
Apdzīvotā vieta atrodas pie autoceļa P29.
1587. gads Latvijā
Šajā lapā ir apkopoti '''1587. gada notikumi Latvijas''' teritorijā, kuras Kurzemes, Zemgales un Sēlijas novadi atradās Kurzemes un Zemgales hercogistes sastāvā, izņemot Piltenes un Grobiņas apgabalus. Vidzemes un Latgales novadi atradās Livonijas un Lietuvas reālūnijas sastāvā.
Čukstu strauts
Čukstu strauts ir Vaidavas kreisā krasta pieteka Alūksnes novadā. Tek ziemeļu virzienā purvainā, mežainā apvidū. Ietek Vaidavā lejpus Čukstu mājām.
Kauliņupīte
Kauliņupīte (arī Jaunzemnieku grāvis) ir Briedes labā krasta pieteka Valmieras novada Bērzaines pagastā uz ziemeļiem no Bērzaines.
Tek ziemeļu virzienā. Ietek Briedē pie Vākšēniem. Pie Vēkšēniem, upes labajā krastā - Daviņu Lielais akmeens. Upi lejtecē šķērso valsts autoceļš V112 (Puikule – Rencēni – Vēveri).
Andris Hendelis
Andris Hendelis (dzimis Rīgā) ir bijušais latviešu hokejists, hokeja treneris, tiesnesis.
No 1958. līdz 1963. gadam spēlēja Daugavas stadiona komandā (RVR). No 1965. līdz 1974. gadam spēlēja Rīgas "Dinamo", "Latvijas Bērzs", "9. maijs", RPI, "Vecmeistars". 1964. gadā kļuva par Baškīrijas čempionu Ufas "Avangard" sastāvā.
Pēc karjeras beigām kļuva par "Latvijas Bērzs" hokeja skolas treneri. Republikas kategorijas tiesnesis. Darbojies tirdzniecības jomā.
Dubuļi (Kastuļinas pagasts)
Dubuļi ir ciems Aglonas novada Kastuļinas pagastā. Izvietojies pagasta centrālajā daļā 2 km no pagasta centra Priežmales, 16 km no novada centra Aglonas un 249 km no Rīgas.
Apdzīvotā vieta izvietojusies nomaļus no autoceļa V569, Dubuļu ezera krastā.
Pierādījums (2005. gada filma)
"Pierādījums" (en) ir 2005. gada ASV drāma, kuras režisors ir Džons Madens. Galvenās lomas atveido Gvineta Paltrova, Entonijs Hopkinss, Houpa Deivisa un Džeiks Jillenhols. Filmas pirmizrāde notika Venēcijas filmu festivālā.
Kāda nesen miruša izcila matemātiķa meita cenšas aprast ar savu iespējamo mantojumu no tēva: viņa garīgajiem traucējumiem. Visu sarežģī viņas tēva bijušais students, kurš vēlas pārmeklēt matemātiķa dokumentus, un viņas atsvešināto māsu, kura parādās, lai palīdzētu atrisināt tēva lietas.
Puķu iela (Jūrmala)
Puķu iela ir iela Jūrmalā, Mellužu apkaimē. Puķu iela sākas Mellužu pludmalē un beidzas krustojumā ar Mētru ielu. Kopējais ielas garums ir 1720 metri, tā ir klāta ar grants segumu, bet posmos no Kāpu ielas līdz Mellužu prospektam un no Zemeņu ielas līdz Vasaras ielai ir asfalta segums. Ielai ir strupceļš, jo starpā atrodas dzelzceļš. Ielā ir savrupmāju un vasarnīcu apbūve, un viena ēka ir iekļauta ievērojamo celtņu sarakstā.
Ielu savienojumi
Puķu iela ir savienota ar šādām ielām:
Anna Šareviča
Anna Šareviča (be, en; dzimusi Brestā) ir Baltkrievijas starptautiskā lielmeistare šahā (2006), kas kopš 2014. gada pārstāv ASV.
Biogrāfija
Šahu iemācījusies spēlēt piecu gadu vecumā. Četras reizes uzvarējusi Baltkrievijas junioru šaha čempionātos dažādās vecuma grupās. No 1995. līdz 2005. gadam vairākkārt pārstāvējusi Baltkrieviju Eiropas un pasaules šaha čempionātos, kuros lielāko panākumu guvusi 1999. gadā Grieķijā, kad Eiropas junioru šaha čempionātā U14 vecuma grupā ieņēmusi 5. vietu.
Četras reizes uzvarējusi Baltkrievijas sieviešu šaha čempionātos (2002, 2005, 2007, 2011 ), bet 2003. gada fināla turnīrā izcīnījusi 2. vietu. 2012. gadā bijusi otrā Redžo nell'Emīlijas starptautiskajā šaha turnīrā (uzvarējusi Sopiko Guramišvili.
2017. gadā ierindojusies 5. vietā ASV sieviešu šaha čempionātā (uzvarējusi Sabina-Frančeska Foišora). 2021. gada oktobrī dalījusi 10.-12. vietu ASV sieviešu šaha čempionātā.
Pārstāvējusi Baltkrievijas komandu Pasaules šaha olimpiādēs, kurās piedalījusies 6 reizes (2002-2012).
Par panākumiem turnīros FIDE 2003. gadā Šarevičai piešķīra starptautiskās meistares (WIM), bet 2006. gadā - starptautiskās lielmeistares (WGM) nosaukumu.
Beigusi Brestas Pedagoģisko institūtu.
Mitāgskogels
Mitāgskogels (de) jeb Kepa (sl) ir 2145 metrus augsts kalns uz Austrijas un Slovēnijas robežas. Trešais augstākais kalns Karavanku grēdā.
Mihails Žvaņeckis
Mihails Žvaneckis (Михаи́л Миха́йлович Жване́цкий; 1934. gada 6. marts - 2020. gada 6. novembris) bija ebreju izcelsmes padomju un krievu rakstnieks un humorists, Odesas goda pilsonis (1994)
Dzimis Odesā ārstu ģimenē. Sākotnēji Žvaņecka monologus un skices izpildīja Arkādijs Raikins. 1978. gadā viņu uzņēma PSRS Rakstnieku sa savienībā. Bija Starptautiskā Odesas kluba prezidents, Krievijas ebreju kongresa prezidija loceklis.
Salinīki (Sīļukalna pagasts)
Salinīki ir ciems Sīļukalna pagastā, Preiļu novadā. Atrodas 208 km attālumā no Rīgas.
Apdzīvotā vieta atrodas pie autoceļa V735.
Ilzēni (Jaunpiebalgas pagasts)
Ilzēni ir ciems Cēsu novada Jaunpiebalgas pagastā. Atrodas pagasta ziemeļrietumu daļā.
Apdzīvotā vieta atrodas pie autoceļa V338. Ciems ir daļēji izzudis.
Andrē de Šonēns
Andrē de Šonēns (fr; dzimis, miris ) bija franču paukotājs un sporta šāvējs. Startējis 1900. gada un 1924. gada vasaras olimpiskajās spēlēs.
Šonēns 1900. gada olimpiskajās spēlēs startēja gan paukošanā, gan šaušanā. Paukošanā ar floreti viņš izcīnīja dalīto 18. vietu. Savukārt šaušanā viņš startēja tranšejas šaušanā, pārstāvot Franciju. Šajā disciplīnā viņš ieguva 12 punktus, izcīnot dalīto 7. vietu.
1924. gada vasaras olimpiskajās spēlēs viņš startēja 25 metru ātršaušanā, kur izcīnīja 9. vietu.
Žabinka (nozīmju atdalīšana)
Žabinka var būt:
Sirmā veronika
Sirmā veronika (Veronica incana) ir ceļteku dzimtas veroniku ģints augu suga. Savvaļā tā ir sastopama Eiropas dienvidos, dienvidaustrumos un Āzijā, bet Latvijā, kur tā ir uzskatāma par ļoti retu, adventīvu augu, tā atrodas tālu ziemeļrietumos no auga dabiskā izplatības areāla. Augs aug stepēs, akmeņainās nogāzēs, uz klintīm, sausos priežu mežos un solončaku pļavās.
Morfoloģija
Lapas ir pretējas, plātnes forma ir no olveidīgas līdz iegareni lancetiskai. Tās ir aptuveni 2—10 cm garas un 0,5—2 cm garas, slīpi augšupvērstas un nedaudz piespiestas pie stublāja. Lapas mala augšdaļā ir gluda, bet apakšdaļā sīkjomaina vai attāli strupi zobaina, gals ir smails, un pamats ķīļveidīgs. Pašas apakšējās lapas ir satuvinātas un veido it kā rozeti; šo lapu kāts līdz 2,5 cm garš.
Valdis Mārtiņš Drinks
Valdis Mārtiņš Drinks (dzimis, miris ) bija latviešu ķīmiķis, pedagogs, augstskolas pasniedzējs un luterāņu mācītājs. Viņš bija Latvijas Universitātes pasniedzējs, 30 gadus strādāja neorganiskās ķīmijas katedrā.
Biogrāfija
Ilgus gadus bija Rīgas 55. un 49. vidusskolas, kā arī Ulbrokas vidusskolas skolotājs. Vadīja skolēnu ķīmijas pulciņu un vasaras nometni "Deflegmators". Lasīja kvalifikācijas celšanas kursus Latvijas ķīmijas skolotājiem.
Pēc Latvijas neatkarības atjaunošanas V. M. Drinks kļuva arī par luterāņu mācītāju. 1990. gadā beidza Teoloģiskos evaņģēliski luteriskās baznīcas kursus, un sāka strādāt par mācītāju sākumā Secē, Sēlpilī, pēc tam Birzgalē, Tomē un Ķegumā. Visilgākā darbība tomēr notika Jaunjelgavas luterāņu baznīcā. Pēdējo dievkalpojumu V. M. Drinks novadīja savā 65. dzimšanas dienā.
Miris, apglabāts Ulbrokas meža kapos Stopiņu pagastā.
IDEA Architectural
IDEA Architectural ir Būvniecības informatīvās modelēšanas BIM CAD programmatūra arhitektiem un dizaineriem, kas veidota pamatojoties uz CAD 4M Programmatūras kompānijas programmām. IDEA BIM struktūra, nodrošina gudrā datormodeļa veidošanu ar lielu dizaina precizitāti, kas tiešā ceļā tiek pievienots trīsdimensionālajam modelim. Visi celtniecības procesa elementi (t. i., sienas, ailas, pārsegumi, sijas, kāpnes, jumti utt.) ir papildinātie objekti, kas ietver raksturojošo parametru atribūtika. Tiem var brīvi mainīt formu, izmantojot parametru dialogus un atbilstošos algoritmus, tādējādi nodrošinot lietotājiem ērtu modelēšanas vidi. Arhitektūras projekts tālāk tiek skatīts caur kvalitatīvu vizualizāciju, 3D/4D caurskate un citas iespējas, piemēram, izejmateriālu specifikācijas komponentos, ar GPS piesaistītas topogrāfiskas koordinātes, integrācija starp IDEA un citiem trīsdimensiju lietojumprogrammām no 4M BCeltniecības Dizaina Institūta programmatūrām (t.i.SMALKA deputāts).
IDEA Architectural ir ievērojama, jo to iespējams savienot ar citām BIM modelēšanas programmatūrām, piemēram, AutoCAD un DWG, kas veicina vieglu pāreju CAD lietotājiem.
Meļļu grāvis
Meļļu grāvis ir Briedes labā krasta pieteka Valmieras novada Bērzaines pagastā uz ziemeļaustrumiem no Bērzaines.
Tek ziemeļrietumu virzienā. Ietek Briedē pie Vākšēniem. Upi lejtecē šķērso valsts autoceļš V112 (Puikule – Rencēni – Vēveri).
Ābeļi (Ābeļu pagasts)
Ābeļi ir pēc LĢIA datiem nepastāvošs ciems Jēkabpils novadā, Ābeļu pagastā, atrodas pagasta ziemeļdaļā, Daugavas kreisajā krastā. Ciems atrodas pie vietējās nozīmes ceļa V783 5 km no pagasta centra Brodiem, 4 km no novada centra Jēkabpils un 147 km no Rīgas. Ziemeļrietumos Ābeļi robežojas ar Ķeikāniem. Ciemā atrodas Ābeļu pamatskola un Ābeļu pagasta estrāde.
Blakus Ābeļiem Daugavā uz Burkānu salas izvietojas Kaupres pilskalns. Apdzīvotā vieta veidojusies ap vēsturisko Ābeļu muižu (Gut Abelhof).
Mogiļevas rajons
Mogiļevas (ru) jeb Mahiļovas rajons (be) ir Baltkrievijas administratīvais rajons Mogiļevas apgabala centrālajā daļā. Tas robežojas ar Mogiļevas apgabala Šklovas rajonu ziemeļos, Dribinas rajonu ziemeļaustrumos, Čavusu rajonu austrumos, Bihavas rajonu dienvidos, Kļičavas rajonu dienvidrietumos un Bjaliņiču rajonu rietumos.
Dedestiņu strauts
Dedestiņu strauts ir Vaidavas kreisā krasta pieteka Alūksnes novadā, uz ziemeļiem no Alsviķiem. Tek ziemeļu virzienā. Ietek Vaidavā augšpus Čukstu mājām.
Hermanis Enzeliņš
Hermanis Enzeliņš ( — ) bija Latvijas sabiedrisks darbinieks un politiķis. Bijis 2. Saeimas deputāts. Pārstāvējis Latviešu zemnieku savienību. Valodnieka Jāņa Endzelīna brālis.
Biogrāfija
Hermanis Enzeliņš piedzima Kauguru pagasta "Mičkēnos" lauksaimnieka ģimenē. Beidzis Rubenes draudzes skolu un Valmieras apriņķa skolu, mācījies lauksaimniecību Lenču muižā.
1896. gadā dibināja Kauguru bezmaksas bibliotēku. 1898. gadā piedalījies Kauguru Lauksaimnieku biedrības dibināšanā. 1908. gadā tā tika pārsaukta par Baltijas Lauksaimniecības biedrību. Enzeliņš bija biedrības vadītājs, kā arī Latvijas Lauksaimniecības centrālbiedrības priekšnieks. No 1903. līdz 1905. gadam bija laikraksta "Valmieras Lauksaimnieks" redaktors, no 1910. līdz 1918. gadam un no 1924. līdz 1940. gadam — laikraksta "Zeme" redaktors, no 1929. līdz 1940. gadam laikraksta "Valmierietis" redaktors un līdzizdevējs. Pirmā pasaules kara laikā organizējis bēgļu ievietošanu Valmieras apkaimes draudzēs.
1925. gadā ievēlēts 2. Saeimā no Latviešu zemnieku savienības saraksta. Parlamentā strādājis līdz 1928. gadam. Apbalvots ar 3. šķiras Triju Zvaigžņu ordeni un Atzinības krustu. 1938. gadā kļuva par Tēvzemes balvas laureātu.
Publicējis daudzus rakstus un vairākas grāmatas par lauksaimniecību. Daudz rakstījis par Ziemeļvidzemes pagātni. Lietišķs faktu izklāsts grāmatās "Atskats Trikātas novada senatnē" (1931), "Skati Valmieras pilsētas draudzes un novada pagātnē" (1932), "Skats Cēsu pilsētas novada pagātnē" (1936). Sarakstījis R. Tomsona biogrāfiju (Krājumā "Zemnieku cīņas pirmais posms", 1931).
1944. gadā devies trimdā uz Vāciju. Miris Fārelē. Apglabāts Gēsthahtes kapos Hamburgā.
Pauls Šulce-Naumburgs
Pauls Šulce-Naumburgs (de; dzimis, miris ) bija vācu arhitekts, gleznotājs, publicists un politiķis. 1930. gadā iestājās NSDAP. Viens no nacistu arhitektūras teorētiķiem, modernisma arhitektūras noliedzējiem.
No 1900. līdz 1917. gadam publicēja populāru grāmatu sēriju "Kultūras darbs" (Kulturarbeiten). No 1914. līdz 1917. gadam radīja, iespējams, savu pazīstamāko būvi - Cecilienhof Potsdamā, nākamo Potsdamas konferences vietu. 1922. gadā Pauls Šulce-Naumburgs apprecējās ar Margareti Derru. 1934. gadā pāris izšķīrās, bet Margarete dažas nedēļas pēc tam kļuva par Vilhelma Frika sievu. Pauls Šulce-Naumbergs darbojās valdībai tuvajā organizācijā "Vācu arhitektu un inženieru kaujas savienība" (Kampfbund deutscher Architekten und Ingenieure). 1944. gadā kā viens no četriem arhitektiem Pauls Šulce-Naumburgs tika iekļauts Gebelsa sastādītajā īpaši svarīgo kultūras darbinieku sarakstā (Gottbegnadeten list).
Pauls Šulces-Naumburga darbi Latvijā
Pēc 1905. gada revolūcijas postījumiem Manteifeļa pasūtījumā pēc Paula Šulces-Naumburga projekta no 1907. līdz 1914. gadam tika veikta Kazdangas pils atjaunošana.
Golica
Golica (sl) jeb Kālkogels (de) ir 1835 metrus augsts kalns uz Austrijas un Slovēnijas robežas. Atrodas Karavanku grēdā uz ziemeļiem no Jesenices pilsētas. Kalns pazīstams ar to, ka aprīļa beigās, maija sākumā Golicas piekalnēs uzzied savvaļas narcišu (Narcissus poeticus) pļavas.
Čehu skola
Čehu skola (cz; saukta arī par Bohēmisko skolu) ir novirziens šaha kompozīcijā, kas par šaha uzdevuma galveno noteikumu uzskata balto figūru ekonomiju un tā satura pamatā nostāda mata pozīcijas skaistumu.
Galvenie principi.
Saskaņā ar čehu skolas principiem uzdevumā jābūt dažādveida spēlei, ko var sasniegt ar trīs variantiem. Ja variantu mazāk, paliek nepabeigtības iespaids, ja vairāk — nepieciešamas papildus figūras. Šiem variantiem jābeidzas ar pareizu matu. Varianti var būt dažādi vai līdzīgi (eho mati, hameleona eho mati). Čehu skolas pamatžanrs ir trīsvilcis.
Čehu skolas rašanās jeb Kēniga ēra
Par čehu skolas dzimšanas gadu pieņemts uzskatīt 1869. gadu, kad čehu žurnālā Světozor tika iespiests čehu mākslinieka Antoņīna Kēniga (Antonín König) raksts "Īss traktāts par šaha uzdevumu", kurā tika izklāstīts tam laikam jauns uzskats par šaha uzdevumu: "tas nav ne rēbuss, ne mīkla, ne zinātkāra prāta treniņa objekts, bet mākslas darbs, kuram jāatbilst noteiktiem mākslinieciskiem principiem".Galvenais no tiem — risinājuma skaistums, tas ir, eleganta uzbūve, spraiga spēle visā risinājuma gaitā, un, galvenais, negaidīta pareizu matu (patu) rašanās. Pie tam uz galdiņa nedrīkst būt liekas figūras, visām figūrām (sevišķi baltajām) jābūt aktīvām; uzdevuma kvalitāte tiek vērtēta ne pēc autora idejas sarežģītības, bet gan pēc uzdevuma emocionālās iedarbības uz risinātāju.
Pirmie čehu problēmisti — A. Makovskis, A. Kvīčala, J. Drtina atzina Kēniga uzskatus, bet atšķirībā no viņa, tiem nebija šiem principiem atbilstoša uzdevumu sastādīšanas tehnika. 1887. gadā tika izdots pirmais čehu problēmistu uzdevumu krājums (320 šaha kompozīcijas). Krājuma sastādītājs Josefs Pospīšils tā priekšvārdā deva čehu skolas detalizētu izklāstu. Krājums parādīja vairāku čehu problēmistu izaugsmi, tie bija Josefs Pospīšils, Jans Dobruskis, Jiržījs Hoholoušs, Ladislavs Vetešnīks. (Skat. uzdevumu Nr. 1).
Havela ēra (20. gs. pirmā puse)
Čehu skolas attīstības nākamais posms iezīmējās ar regulāru sastādīšanas konkursu norisi, plašu čehu skolas uzdevumu publicēšanu presē, čehu problēmistu dalību starptautiskos konkursos. Vairāk nekā 60 čehu autoru uzdevumu krājumu publicēšana nostiprināja čehu skolas pozīcijas. Par vadošiem problēmistiem izvirzījās Miroslavs Havels un Zdeņeks Mahs, kuri noteica stingras prasības uzdevuma formai un balto figūru ekonomiskai izmantošanai, ieskaitot balto bandiniekus. Viņi sekoja šīm prasībām gan savā daiļradē, gan tiesājot dažādus konkursus. Šī posma uzdevumu raksturīgā pazīme — tie sastādīti bez balto bandiniekiem. (Skat. uzdevumu Nr. 2). Havela un Maha sekotāji bija Ladislavs Knoteks, Čeņeks Kainers, Josefs Moravecs un citi.
Ne visi čehu problēmisti piekrita stingrajām prasībām, ka mazkustīgajiem balto bandiniekiem jāpiedalās mata pozīcijas veidošanā. Karels Trakslers, Jans Kotrčs, Josefs Drneks, Jans Vašta, J. Venda, strādājot pie dažām interesantām shēmām, atstāja uz galdiņa tehniskos balto bandiniekus, uzskatot tos par nepilnību, kuru kompensē uzdevumā realizētā interesantā ideja. (Skat. uzdevumu Nr. 3).
Mākslinieciskais virziens
Trešais virziens, kas šaha literatūrā ieguvis nosaukumu "mākslinieciskais", radās 20. gadsimta divdesmitos gados un to vadīja Emils Paļkoska. Viņš savus uzskatus izklāstīja 1928. gadā izdotajā grāmatā Ideja un ekonomija šaha uzdevumā. Paļkoska uzskatīja, ka uzdevumā jābūt trīs variantiem, kas beidzas ar pareiziem matiem (ne obligāti dažādiem), un spēlei jābūt ar loģisku vai stratēģisku raksturu. Viņa sekotāji bija Otokars Votruba, Emils Plesnivijs, Vratislavs Miltners, Vladimīrs Pahmans un citi.
Edžou
Edžou (zh, ) ir prefektūras līmeņa municipalitāte Ķīnas vidienē, Hubei provincē. Izvietojusies provinces austrumu daļā Jandzi labajā krastā. Robežojas rietumos ar provinces galvaspilsētu Uhaņu, austrumos — ar Huanganu, bet dienvidos — ar Huanši.
Pilsētas nosaukums cēlies Haņu dinastijas laikā no netālās E vasaļvalsts nosaukuma. Trīs valstu laikā pilsēta kļuva par Austrumu U valsts galvaspilsētu un tika pārdēvēta par Učanu. 1915. gadā nosaukums tika nomainīts atpakaļ uz vēsturisko.
COVID-19 epidēmijas laikā 2020. gada sākumā varas iestādes bloķēja izbraukšanu no Edžou, lai aizkavētu vīrusa izplatīšanos.
Vims van Hanegems
Vilhelms "Vims" van Hanegems (nl, dzimis ) ir bijušais Nīderlandes futbolists un futbola treneris, spēlēja pussarga pozīcijā, bijis Nīderlandes futbola izlases dalībnieks.
Savā vairāk nekā 20 gadus ilgajā spēlētāja karjerā izcīnījis vairākus titulus Nīderlandē. Karjeras veiksmīgāko posmu aizvadījis Feyenoord, kur viņš trīs reizes kļuva par Eredivisie uzvarētāju, kā arī 1969–70. gada Eiropas kausa uzvarētāju.
Nīderlandes futbola izlases sastāvā spēlējis no 1968. līdz 1979. gadam. Kopumā aizvadījis 52 mačus, kuru laikā guvis sešus vārtus. Piedalījies 1974. gada FIFA Pasaules kausā un 1976. gada Eiropas čempionātā.
Kā treneris, ar Feyenoord komandu uzvarējis Eredivisie un Nīderlandes kausā.
Spēlētāja karjera
Feyenoord
AZ'67
Individuālie sasniegumi
Trenera karjera
Feyenoord
Žils Šarpentjē
Žils Šarls Šarpentjē (fr; dzimis, miršanas datums nav zināms) bija franču sporta šāvējs, startējis 1900. gada vasaras olimpiskajās spēlēs.
1900. gada Parīzes olimpiskajās spēlēs Šarpentjē startēja tranšejas šaušanā, pārstāvot Franciju. Šajā disciplīnā viņš ieguva 12 punktus, izcīnot dalīto 7. vietu.
Salīši
Salīši ir ciems Kalupes pagastā, Augšdaugavas novadā. Atrodas 211 km attālumā no Rīgas.
Slāvi-musulmaņi
Slāvi-musulmaņi ir slāvu etnereliģiskas grupas, kas piekopj islāmu kā tradicionālo reliģiju.
Slāvi pirmo reizi saskārās ar islāma tautām agrīnajos viduslaikos. Dienvidslāviem, kas apmetās Bizantijas impērijā, ir bijuši līdzīgi kontakti ar arābiem. 15. gadsimtā Bizantijas impēriju nomainīja musulmaņu Osmaņu impērija. Turku ietekmē lielas slāvu grupas, īpaši bogomili, kurus iepriekš vajāja grieķu pareizticīgā baznīca, pieņēma islāmu, kā arī daļa dienvidslāvu aristokrātiskās elites, kas centās saglabāt savas privilēģijas. Slāvu bērni tika ņemti verdzībā un padarīti par janičāriem. Tajā pašā laikā 15.-18. gadsimtā serbi Bosnijā un citur arī pieņēma islāmu. Daļēji slāvi, īpaši muižnieki, kļuva par musulmaņiem, jo turki uzlika zemākus nodokļus musulmaņu iedzīvotājiem.
Daļa dienvidslāvu saglabāja savu slāvu identitāti un slāvu valodu kā dzimto valodu. Tādējādi viņu reliģija, islāms, ir galvenais pašnoteikšanās faktors, lai gan ne visi slāvi-musulmaņi ir reliģiozi.
South Park: The Fractured But Whole
South Park: The Fractured But Whole ir darbības datorspēle, kas balstīta uz animētās situāciju komēdijas Dienvidparks. To izstrādājis Ubisoft San Francisco sadarbībā ar South Park Digital Studios un izdevis Ubisoft. Spēles scenāristi ir "Dienvidparka" autori Trejs Pārkers un Mets Stouns. Spēle ir 2014. gada spēles South Park: The Stick of Truth turpinājums. Sākumā, spēlētāja vadāmais tēls kopā ar Kartmenu, Kailu un Stenu cīnās pret Kenija komandu. Vēlāk visi apvienojas un cenšas apturēt Miču Konoru. Spēle ir supervaroņu filmu parodija.
Irānas Azerbaidžāna
Irānas Azerbaidžāna jeb Dienvidazerbaidžāna (azerbaidžāņu: Cənubi Azərbaycan) ir vēsturiska un ģeogrāfiska teritorija Irānas ziemeļrietumos.
Irānas Azerbaidžānas teritorija ir daudz plašāka nekā Kaukāza Azerbaidžānas Republikas teritorija. Tās teritorija ir 104 497 km², un tajā dzīvo aptuveni 7,7 miljoni iedzīvotāju. Galvenokārt to apdzīvo azerbaidžāņi. 2002. gadā azerbaidžāņi veidoja 72 % no kopējā reģiona iedzīvotāju skaita, 20 % bija kurdi, 6 % — persieši un 2 % — citu tautību pārstāvji.
Galvenās pilsētas ir Tebrīza, Urmija, Ardabīla, Mehabada, Marage, Selmasa, Hoja un Merenda.
Pinte (upe)
Pinte (arī Pintesupe, augštecē Pikāte, Pikātu upīte, vidustecē Budze) ir Briedes kreisā krasta pieteka Valmieras novadā.
Iztece - Matīšu pagasta dienvidrietumos. Tek austrumu virzienā. Ietek Briedē pie Briedupēm. Upi šķērso valsts autoceļi V217 (Matīši – Budenbroka), V193 (Matīši – Bērzaine – Rubene) un P16 (Valmiera — Matīši — Mazsalaca).
Kurzemes Šveice
"Kurzemes Šveice" ir abstrakts apzīmējums, kas ieviests 19. gadsimtā Abavas senlejas un apkārtnes posmam no Kandavas, kas tiek dēvēta par „Kurzemes Šveices” vārtiem, līdz Sabilei un tālāk līdz Rendai. Poētiskā apzīmējuma ieviešanas cēlonis ir apvidus krāšņās ainavas un īpatnējā augu valsts. Jau izsenis Kurzemes Šveicē plaukusi vīnkopība. Tagad tur atrodas vairāki vīnogulāji, kā, piemēram, Sabiles vīnakalns, vīna darītavas "Abavas" vīnogulāji un vīna darītavas "Drubazas" vīnogulāji Sabiles apkārtnē, zemnieku saimniecības "Celmiņi" vīnogulāji Kandavas apkārtnē, Hercoga Jēkaba "Riesling" vīnogu audzētava Rendā un tiek stādīti arī jauni vīnogulāji Sabiles apkārtnē un citur Kurzemes Šveicē. Kurzemes Šveicē atrodas arī daudzas muižas, kas tagad atjaunotas, piemēram, Lielvirbu muiža, uz kuru savulaik vēstules savam draugam Kārlim Amendam rakstījis Bēthovens, Kukšu muiža, Rūmenes muiža, Pedvāles muiža, Valdeķu muiža un daudzas citas.
Angerminde
Angerminde (de) ir pilsēta Vācijā, Brandenburgā, Ukermarkas apriņķī 69 kilometrus uz ziemeļaustrumiem no Berlīnes.
Vēsture
Apdzīvotā vieta radās starp 1210. un 1230. gadu. 1254. gadā Angermindei tika piešķirtas pilsētas tiesības. Pēc Otrā pasaules kara Angerminde līdz 1991. gadam bija VDR sastāvā. Pilsēta mūsdienās attīstās kā tūrisma centrs.
Cilvēki
Angerminde ir Leopolda fon Buha (Leopold von Buch, 1774-1853) dzimtā pilsēta.
Ķīpsalas iela
Ķīpsalas iela ir pilsētas nozīmes iela Rīgā, Kurzemes rajonā, Ķīpsalā. Tā sākas krustojumā ar Krišjāņa Valdemāra ielu, kas kalpo kā uzbrauktuve/nobrauktuve no turpat esošā Vanšu tilta, virzās Ķīpsalas ziemeļu virzienā, iela beidzas krustojumā ar Kaiju un Zvejnieku ielu, kura ir Ķīpsalas ielas turpinājums Ķīpsalas ziemeļu virzienā. Kopējais ielas garums - 800 metri, visā garumā klāta ar asfalta segumu. Sastāv no četrām braukšanas joslām, gājēju ietve izbūvēta visā garumā abās ielas pusēs. Ielā sabiedriska rakstura apbūve, kas mijas ar vairākām savrupmājām.
Ielas raksturojums
Ķīpsalas iela ir 800 metrus gara pilsētas nozīmes iela Ķīpsalas apkaimes dienvidos un tās centrālajā daļā. Tā sākas krustojumā ar Krišjāņa Valdemāra ielu, kas kalpo kā uzbrauktuve/nobrauktuve no turpat esošā Vanšu tilta, un virzās ziemeļu-ziemeļrietumu virzienā kā asfaltēts ceļš. Sākumposms līdz krustojumam ar Āzenes ielu neapbūvēts, pēc šī krustojuma ielas pāra numuru pusē atrodas viesnīca „Islande Hotel”, dažas jaunuzceltas mazstāvu ddzīvojamās ēkas, kā arī piebrauktuves pie Rīgas Tehniskās universitātes fakultātēm, savukārt nepāra numuru pusē - Ķīpsalas peldbaseins un divstāvu rindu mājas. Netālu no Ķīpsalas starptautiskā izstāžu centra iela pāra numuru pusē krustojas ar Paula Valdena ielu. Turpmākajā posmā pāra numuru pusē atrodas izstāžu komplekss, nepāra numuru puse - neapbūvēta. Īsi pirms ielas beigām tā pagriežas vairāk ziemeļu virzienā. Ķīpsalas iela beidzas krustojumā ar Kaiju un Zvejnieku ielu, kas ir Ķīpsalas ielas turpinājums Ķīpsalas ziemeļu virzienā.
Ielu savienojumi
Ķīpsalas iela ir savienota ar šādām ielām:
Sabiedriskais transports
2014. gada 10. martā tika slēgts vienīgais sabiedriskā transporta maršruts uz Ķīpsalas ziemeļu daļu - 277. minibusa maršruts. Tā vietā atklāja 57. autobusu maršrutu no pilsētas centra pa Vanšu tiltu līdz bijušajam minibusu galapunktam Matrožu ielā salas ziemeļos. Maršrutā iekļauta Ķīpsalas iela visā garumā no Krišjāņa Valdemāra ielas līdz Kaiju un Zvejnieku ielas krustojumam. Darba dienās autobusi kursē tikai rīta un vakara stundās, brīvdienās - no plkst. 8:30 līdz plkst. 18:00. Vienīgās sabiedriskā transporta pieturvietas Ķīpsalas ielā atrodas iepretīm Ķīpsalas peldbaseinam.
Kleivas (Jaunpiebalgas pagasts)
Kleivas ir ciems Cēsu novada Jaunpiebalgas pagastā. Atrodas pagasta rietumu daļā.
Apdzīvotā vieta atrodas nomaļus no valsts autoceļiem, Kleivu ezera krastā.
Sions (šāvējs)
Sions (fr) bija franču sporta šāvējs, startējis 1900. gada vasaras olimpiskajās spēlēs.
Salīši (Turku pagasts)
Salīši ir ciems Turku pagastā, Līvānu novadā. Atrodas 172 km attālumā no Rīgas.
Sions (šāvējs)
1900. gada Parīzes olimpiskajās spēlēs startēja tranšejas šaušanā, pārstāvot Franciju. Šajā disciplīnā viņš ieguva 12 punktus, izcīnot dalīto 7. vietu.
Salīši (Turku pagasts)
Ciema apkārtnē atrodas Saliešu dižozols.
Beni departaments
Beni departaments ir viens no deviņiem Bolīvijas departamentiem valsts ziemeļaustrumu daļā. Robežojas ar Pando departamentu ziemeļos, ar Lapasas departamentu rietumos, ar Kočabambas departamentu dienvidos un ar Santakrusas departamentu dienvidaustrumos, kā arī ar Brazīliju ziemeļaustrumos. Departamenta administratīvais centrs un lielākā pilsēta ir Trinidāda. Beni departamenta kopējā platība ir 213 564 km², pēc 2012. gada datiem departamentā dzīvo 425 780 iedzīvotāji. Tas ir otrais lielākais departaments Bolīvijā pēc platības un astotais lielākais departaments pēc iedzīvotāju skaita. Departamenta platība aizņem 19,44% no kopējās Bolīvijas teritorijas. Departaments ir sīkāk sadalīts astoņās provincēs.
Madars Apse
Madars Apse (dzimis, Ventspilī) ir latviešu skeitbordists, kas ar skeitošanu nodarbojas kopš 2001. gada.
Eiropas un pasaules uzmanību ieguvis pēc vairākām uzvarām Latvijas un Baltijas sacensībās. Madars Apse ir kļuvis par vienu no populārākajiem skeiteriem Latvijā un vienu no četriem latviešiem, kuri pārstāv Red Bull. Pārstāv tādus zīmolus, kā Element, DC, Red Bull, Independent, Perus wheels un Ashes grip.
Rutēņu valoda
Rutēņu valoda (руська мова, проста мова, pl, la) ir izzudusi austrumslāvu valoda, kurā runāja Lietuvas dižkunigaitijas, vēlāk Polijas-Lietuvas kopvalsts teritorijā dzīvojošie rutēņi.
No rutēņu valodas izveidojās baltkrievu, rusīnu un ukraiņu valodas. Krievijas autoru darbos rutēņu valoda tiek saukta par rietumkrievu valodu (ru).
Kerr
Kerr var būt:
Raiņa kapi
Raiņa kapi (sākotnēji Rīgas Jaunie kapi) ir kapsēta Aizsaules ielā 1, Rīgā, Latvijā.
Kapsētas platība ir 10 hektāri. Raiņa kapi tika oficiāli atklāti 1929. gadā, tad arī tie ieguva savu nosaukumu, jo šeit tika apglabāts Rainis. 1925. gadā te sāka apglabāt dažādas personas, kas nepiederēja ne pie vienas draudzes, no kurienes ir cēlies tautā pastāvējušais nosaukums "bezdievju kapi" un "pagānu kapsēta". 1935. gadā tika novietots Raiņa kapa piemineklis. Blakus Raiņa kapam 1943. gadā tika apglabāta viņa dzīvesbiedre Aspazija.
Pēc Otrā pasaules kara te galvenokārt tika apglabāti kultūras, zinātnes darbinieki, militārpersonas, Komunistiskās partijas, padomju darbinieki.
Padomju kapsēta
Uzreiz pēc Otrā pasaules kara beigām kapsētā apglabāti 33 padomju partizāni un virsnieki. Šeit apglabāti Padomju Savienības varoņi Pjotrs Zubovs, Georgijs Isakovs, Viktors Komarovs, Imants Sudmalis, Otomārs Oškalns. Tiešā Raiņa pieminekļa tuvumā 1950. gados apglabāja vairākus desmitus padomju pulkvežu un ģenerāļu. Vēlākos gados padomju virsnieku kapiem pievienojās padomju nomenklatūras pārstāvju apbedījumi.
Valdības laukums
20. gadsimta 60. gados izveidots tā sauktā Valdības laukuma arhitekturālais ansamblis, kurā apglabāti LPSR augstākie valsts un partijas vadītāji.
Skūbijs!
"Skūbijs!" (en) ir 2020. gada ASV animācijas filma, kuras pamatā ir Pam Coats un Alisona Abbate radītie tāda paša nosaukuma animācijas varoņi. Filmas režisors ir Tonijs Červone. Galvenās lomas atveidojuši Will Forte, Marks Volbergs, Džeisons Īsaks, Džīna Rodrigesa, Zaks Efrons, Amanda Saifreda, Ķersijs Klemonss, Kens Džongs, Treisija Morgana un Frenks Velkers. Filmas pirmizrāde notika.
Herberts Vimmers
Visu savu karjeru, no 1966. līdz 1978. gadam, pavadījis Vācijas komandā Borussia Monchengladbach. Izcīnījis piecus Vācijas Bundeslīgas titulus, vienu Vācijas kausu un vienu UEFA kausu.
Rietumvācijas futbola izlases sastāvā spēlējis no 1968. līdz 1976. gadam. Kopumā piedalījies 36 mačos, kuru laikā guvis četrus vārtus. Uzvarējis 1974. gada FIFA Pasaules kausā un 1972. gada Eiropas čempionātā. Piedalījies arī 1976. gada Eiropas čempionātā.
Sasniegumi
Borussia Mönchengladbach
Rietumvācija
Jans Rāss
Jans Rāss (nl; dzimis ) ir bijušais profesionālais Nīderlandes šosejas riteņbraucējs, kurš karjeras laikā izcīnīja 115 uzvaras, ieskaitot 1979. gada Pasaules čempiona titulu Valkenburgā. Rāss uzvarēja arī 1979. un 1983. gada Flandrijas tūrē, 1982. gada Parīze—Rubē un 1977. gada Milāna—Sanremo, kā arī desmit Tour de France posmos. Sešreiz startējot Amstel Gold Race sacensībās, Rāss izcīnīja piecas uzvaras.
Rāss tika uzskatīts par taktiski gudru sprinteri. Viņam problēmas sagādāja gari un stāvi kāpumi, bet labi padevās īsi kāpumi, kas raksturīgi ziemeļu klasikām.
Intars Rešetins
Intars Rešetins (dzimis Valmierā) ir latviešu aktieris, teātra režisors, televīzijas raidījumu un pasākumu vadītājs.
Biogrāfija
Dailes teātra aktieris kopš 1999./2000.gada līdz 2018./2019.gada sezonai. Mācījies Rūjienas vidusskolā. 1998. gadā iestājies Dailes teātra 8. studijā, kuru pabeidzis 2002. gadā. 2015. gadā pabeidzot režijas kursu pie Mihaila Gruzdova ieguvis arī Latvijas Kultūras akadēmijas Humanitāro zinātņu bakalaura grādu mākslās. Vairākkārt bijis izvirzīts Spēlmaņu nakts nominācijām gan kā aktieris, gan režisors. 2004. gadā saņēmis "Spēlmaņu nakts" balvu nominācijā "Labākais jaunais skatuves mākslinieks". Kā režisors debitējis Dailes teātrī 2014. gadā ar izrādi "Nakts vēl nav galā", iegūstot Spēlmaņu nakts balvu Gada debija.
Režisējis īsfilmas "Laid iekšā" (2016) un "Flauta" (2020). Latvijas Radio radioseriāla "Svešie jeb miļeņkij ti moi" (2021) režisors un dramatizējuma līdzautors.
SKS 55. ekspedīcija
'''SKS 55. ekspedīcija' (Экспедиция МКС-55; Expedition 55 jeb ISS-55'') bija Krievijas, ASV un Japānas kosmonautu pastāvīgā ekspedīcija Starptautiskajā kosmosa stacijā (SKS) no 2018. gada februāra līdz 2018. gada jūnijam.
Rūņu grāvis
Rūņu grāvis ir Briedes kreisā krasta pieteka Valmieras novadā. Tek austrumu virzienā. Ietek Briedē augšpus valsts autoceļa P16 (Valmiera — Matīši — Mazsalaca) tilta pār Briedi.
Sameņi
Sameņi ir ciems Rikavas pagastā, Rēzeknes novadā. Atrodas 223 km attālumā no Rīgas.
Naukšēni (Jaunpiebalgas pagasts)
Naukšēni ir ciems Cēsu novada Jaunpiebalgas pagastā. Atrodas pagasta rietumu daļā.
Apdzīvotā vieta atrodas pie autoceļa V299.
Johans Georgs fon Līvens
Johans Georgs fon Līvens (de, 1775-1848) bija Krievijas impērijas armijas ģenerālleitnants, Krimuldas muižas īpašnieks, firsts (kņazs). Cēlies no senas vācbaltiešu dzimtas Līveniem.
Dzīvesgājums
Dzimis 1775. gada 4. jūnijā (24. maijā pēc VS) Krievijas impērijas armijas ģenerālmajora Otto Andreasa Heinriha fon Līvena (1726—1781) un viņa sievas Šarlotes Margaretas (1742—1828) ģimenē. Jau četru gadu vecumā pierakstīts karadienestā Krievijas armijas artilērijas daļā.
Pēc tēva nāves 1783. gadā Katrīna II viņa māti pieņēma Pēterburgas galmā par viņas mazbērnu audzinātāju, savukārt Johanu Georgu ieskaitīja Semjonovas leibgvardes pulkā, kur viņš 1790. gadā ieguva praporščika dienesta pakāpi, 1794. gadā tika paaugstināts par poručiku, bet 1796. gadā iecelts par troņmantnieka Aleksandra I adjutantu. Pateicībā par bērnu audzināšanu ķeizars Pāvils I 1799. gadā viņu kopā ar māti un brāļiem iecēla grāfu kārtā.
1800. gadā viņam piešķīra ģenerālmajora pakāpi un iecēla par Astrahaņas pulka komandieri. Pēc Pāvila I nogalināšanas 1801. gadā ģenerāli Līvenu atcēla no pulka komandēšanas. Napoleona karu laikā viņu 1807. gadā ievainoja kaujā pie Prūšu Eilavas. 1810.—1811. gadā viņš piedalījās Krievu—turku karā (1806—1812), 1812. gada kara laikā komandēja 10. kājnieku divīziju, kas 1813. gadā cīnījās ģenerāļa Ostenzakena korpusa sastāvā. Piedalījās Leipcigas Tautu kaujā, Breslavas aplenkumā, 1813. gadā paaugstināts par ģenerālleitnantu. 1814. gadā viņu Francijā ievainoja un pēc kara beigām 1815. gada decembrī ģenerālis Līvens atvaļinājās no karadienesta.
1817. gadā viņš apprecējās ar Mariju fon Anrepu (1797—1859) un iegādājās Krimuldas muižu, kur viņiem piedzima pieci bērni. 1826. gadā ķeizars Nikolajs I viņa mātei un visiem viņas pēcnācējiem piešķīra kņazu titulu. Miris 1848. gadā Jelgavā.
Muižas
Arī divas muižas Žeimeles apkārtnē (Szeimel, Glebau) Kauņas guberņā un trīs muižas Krievijā.
Eagles
Eagles ir amerikāņu rokgrupa, kuru 1971. gadā Losandželosā dibināja Glenns Frejs, Dons Henlijs, Bērnijs Līdons un Rendijs Meisners.
Grupa tiek uzskatīta par vienu no 20. gadsimta 70. gadu veiksmīgākajiem mūzikas izpildītājiem. Šajā desmitgadē grupa sešas reizes saņēma Grammy balvu, piecas reizes — American Music Awards, pieci singli ierindojās topa pirmajā vietā, albumu topa pirmajā vietā ierindojās seši albumi. Grupas ieraksti pārdoti vairāk nekā 150 miljonos kopiju visā pasaulē, no tiem 100 miljoni — ASV.
20. gadsimta beigās divi grupas albumi — Their Greatest Hits (1971–1975) un Hotel California — ierindojās starp 20 visvairāk pārdotajiem mūzikas albumiem ASV, Their Greatest Hits (1971–1975) bija visvairāk pārdotais albums ASV 20. gadsimtā. Rolling Stone Hotel California albumu ierindoja 37. vietā savā 500 visu laiku izcilāko albumu sarakstā, pati grupa 2004. gadā tika ierindota 75. vietā Rolling Stone visu laiku izcilāko mākslinieku sarakstā.
Miranda Kera
Miranda Meja Kera (en, ; dzimusi ) ir austrāliešu modele un uzņēmēja.
Modeles karjeru uzsākusi 13 gadu vecumā Chaay's modeļu aģentūrā. 2006. gadā parakstīja līgumu ar Maybelline New York, taču jau nākamajā gadā kļuva par pirmo austrālieti, kas parakstījusi līgumu ar Victoria's Secret, Miranda Kera aizvietoja ievērojamo brazīlieti Žizeli Bundhenu. Kera izveidojusi savu dabīgo ādas kopšanas līdzekļu produktu līniju KORA Organics un sarakstījusi pašattīstības grāmatu.
Kopš 2008. gada Kera atrodas žurnāla Forbes veidotajā visvairāk pelnošo modeļu sarakstā. Iepriekš precējusies ar angļu aktieri Orlando Blūmu. 2017. gadā aprecējās at Snapchat izpilddirektoru Evanu Špīgelu. Kerai ir trīs bērni — viens no pirmās laulības, divi no otrās.
Klidziņa
Klidziņa ir apdzīvota vieta Skrīveru pagasta Aizkraukles novadā. Izvietojusies autoceļu A6 un P32 krustojumā pie Dīvajas ietekas Daugavā 3 km no pagasta centra Skrīveriem, 12 km no novada centra Aizkraukles un 77 kmno Rīgas.
Apdzīvotā vieta izveidojusies autoceļu krustojumā pie pārceltuves uz Jaunjelgavu. Klidziņā atrodas atpūtas centrs «Klidziņa» ar restorānu un veikalu. Uz Dīvajas augšpus Klidziņas izbūvēta Skrīveru dzirnavu HES.
Iedzīvotāju skaita izmaiņas
Esošajās robežās, pēc CSB datiem.
Emma (filma)
"Emma" (en) ir 1996. gada ASV romantiska drāma, kas balstīta uz Džeinas Ostinas tāda paša nosaukuma romānu. Filmas režisors un scenārija autors ir Daglass Makgrets. Galvenās lomas atveido Gvineta Paltrova, Toni Kolete, Alans Kamings, Jūens Makgregors, Grēta Skači un Pollija Volkere. Filmas pirmizrāde notika.
Filmas sižets norisinās 19. gadsimtā. Jauna angļu sieviete, kura piestrādā par draugu un kaimiņu savedēju, gandrīz palaiž garām pati savu mīlestību.
Sukarē (šāvējs)
Sukarē (fr) bija franču sporta šāvējs, startējis 1900. gada vasaras olimpiskajās spēlēs.
1900. gada Parīzes olimpiskajās spēlēs startēja tranšejas šaušanā, pārstāvot Franciju. Šajā disciplīnā viņš ieguva 25. vietu.
ChatGPT
ChatGPT (Chat Generative Pre-trained Transformer) ir OpenAI izstrādāts sarunbots, kas ir apmācīts, lai saprastu cilvēku valodu — izprast lietotāja ievadītu vaicājumu vai uzvedni un atbildē izstrādāt izsmeļošas atbildes. Tas ir izveidots, pamatojoties uz OpenAI GPT-3 lielajiem valodas modeļiem, un ir uzlabots, izmantojot dažādas uzraudzītās apmācības un stimulētās apmācības metodes. ChatGPT pamatā esošie modeļi ir optimizēti lietošanai angļu valodā, taču tie ir spējīgi izprast un sniegt atbildes arī citās valodās, tostarp latviešu.
ChatGPT prototips tika palaists 2022. gada 30. novembrī, un ātri ieguva interneta lietotāju uzmanību, pateicoties ChatGPT spējām sniegt detalizētas atbildes par plašu tematu klāstu. Tomēr, par spīti tā popularitātei, ir novērots, ka ChatGPT sniegtās atbildes bieži ir faktiski kļūdainas, kas ir identificēts kā būtisks trūkums sarunbota darbībā.
Funkcijas
Lai gan sarunbota galvenais mērķis ir atdarināt īstu sarunu biedru, ChatGPT spēj veikt arī citas funkcijas. Piemēram, tas var rakstīt un atkļūdot programmatūras kodu, sarakstīt mūziku, lugas, pasakas un skolēnu esejas, atbildēt uz testu un kontroldarbu jautājumiem; angļu valodā rakstīt dzeju un dziesmu tekstus; emulēt Linux sistēmu un spēlēt spēles, piemēram, krustiņus un nullītes. ChatGPT apmācības datos ir iekļauta Unix un UN*X operētājsistēmu dokumentācija, informācija par interneta fenomeniem un programmēšanas valodām, piemēram, Python. Salīdzinot ar OpenAI produktu InstructGPT, ChatGPT cenšas samazināt kaitīgas un maldinošas atbildes. Piemēram, InstructGPT apstrādā vaicājumu “Pastāsti par to, kā 2015. gadā Kristofers Kolumbs ieradās ASV” kā faktiski patiesu, taču ChatGPT atpazīst un atzīst jautājuma spekulatīvo dabu un formulē savu atbildi kā spekulāciju par to, kas varētu notikt, ja Kolumbs ierastos ASV 2015. gadā, balstoties uz informāciju par Kristofera Kolumba ceļojumiem un faktiem par mūsdienu pasauli — tostarp mūsdienu izpratni par Kolumbu.
Atšķirībā no vairuma sarunbotu, ChatGPT atceras visu, ko lietotājs esošās sarunas gaitā ir teicis un lūdzis izdarīt, tādēļ daži žurnālisti ir spekulējuši, ka lietotāji ChatGPT varētu izmantot kā personalizētu terapeitu. Lai novērstu aizskarošu atbilžu rašanos iespējamību, visi lietotāju vaicājumi tiek filtrēti, izmantojot OpenAI moderēšanas API, un lietotāju rakstītie vaicājumi, kuri ir potenciāli rasistiski vai seksistiski, tiek noraidīti.
Ierobežojumi un problēmas
ChatGPT darbībai ir vairāki ierobežojoši faktori un apzinātas problēmas. OpenAI atzina, ka ChatGPT "dažreiz uzraksta atbildes, kas izklausās ticamas, bet ir nepareizas vai nesakarīgas". Tas ir potenciāli izskaidrojams ar to, ka, apmācot ChatGPT MI, recenzenti-cilvēki deva priekšroku garākām atbildēm neatkarīgi no atbildes faktiskās atbilstības vai faktiskā satura. Tomēr šāda uzvedība ir raksturīga lieliem valodu modeļiem, un to sauc par mākslīgā intelekta halucinācijām.
ChatGPT ir ierobežotas zināšanas par notikumiem, kas notikuši pēc 2021. gada. Saskaņā ar BBC teikto, sākot ar 2022. gada decembri ChatGPT nav atļauts "paust politiskos uzskatus vai iesaistīties politiskā aktīvismā", tomēr pētījumi liecina, ka ChatGPT ir nosliece nostāties kreisi-liberālā pusē, kad tam tiek mudināts ieņemt nostāju par konkrētiem politiskiem jautājumiem.
Ja ChatGPT tiek pavaicāts, kādi ir tā ierobežojumi vai problēmas, ChatGPT sniedz detalizētu problēmu aprakstu. Tostarp: nepilnīga informācija vai neesoša piekļuves jaunākajai informācijai; nespēja uztvert kontekstu, it sevišķi saprast tēmas, kuras ir sarežģītas vai niansētas; problēmas identificēt uzticamu informācijas avotu un no tā izrietošā problēma — nepareizas informācijas izplatīšana; nespēja izprast lietotāja emocijas; valodu barjera; kā arī neobjektivitāte, kas izriet no potenciāli neobjektīviem informācijas avotiem, kas tika izmantoti valodas modeļa apmācībā.
Kulturālā ietekme
Pirmajos trīs mēnešos pēc ChatGPT palaišanas, vietnē Amazon parādījās simtiem grāmatu, kurās ChatGPT bija norādīts kā autors vai līdzautors un kuras saturēja citu MI modeļu, piemēram, Midjourney, veidotas ilustrācijas.
No 2023. gada marta līdz aprīlim, īpaša konkursa ietvaros, itāļu laikraksts Il Foglio savā oficiālajā tīmekļa vietnē katru dienu publicēja vienu ChatGPT ģenerētu rakstu. Rakstos tika aplūkotas tādas tēmas kā cilvēku-žurnālistu aizstāšana ar mākslīgā intelekta sistēmām, Īlona Maska pieeja, vadot Twitter, Džordžas Meloni valdības imigrācijas politika un konkurence starp sarunbotiem un virtuālajiem palīgiem.
ChatGPT tika parodēts Dienvidparka sērijā "Deep Learning", sērijai kā scenārija autori bija norādīts seriāla līdzveidotājs Trejs Pārkers un ChatGPT.
Konkurence
ChatGPT popularitāte palielināja interesi par šo tehnoloģisko nišu un līdz ar to — veicināja konkurenci. 2023. gada februārī Google sāka ieviest eksperimentālu pakalpojumu "Bard", kura pamatā ir tā LaMDA AI programma. Bard uz jautājumiem ģenerē rakstveida atbildes, kas ir balstītas uz informāciju, kas ir iegūta no tīmekļa. Google izpilddirektors Sundars Pičai aprakstīja, kā šī tehnoloģija tiks integrēta esošajās Google meklēšanas iespējās, un paziņoja, ka daži tehnoloģijas aspekti būs pieejami ārējiem izstrādātājiem.
Meta pārstāvis Jans Lekuns, kurš ChatGPT ir nodēvējis par "labi izstrādātu", bet "ne īpaši inovatīvu", 2023. gada janvārī paziņoja, ka Meta šobrīd vilcinās palaist konkurējošu produktu reputācijas riska dēļ, taču arī norādīja, ka Google, Meta un vairāki citi jaunuzņēmumi ir izstrādājuši valodas modeļu tehnoloģijas, kas ir pielīdzināmas ChatGPT, ja nu kāds no tiem vēlas konkurēt.
Ķīnas uzņēmums Baidu 2023. gada februārī paziņoja, ka kaut kad 2023. gada martā ieviesīs ChatGPT tipa pakalpojumu — "Wenxin Yiyan" (ķīniešu valodā) jeb "Ernie Bot" (angļu valodā). Pakalpojuma pamatā ir valodas modelis, ko Baidu izstrādāja 2019. gadā.
Dienvidkorejas meklētājprogrammas uzņēmums Naver 2023. gada februārī paziņoja, ka 2023. gada pirmajā pusē ieviesīs ChatGPT stila pakalpojumu korejiešu valodai ar nosaukumu "SearchGPT".
Krievijas tehnoloģiju uzņēmums Yandex 2023. gada februārī paziņoja, ka līdz 2023. gada beigām izlaidīs ChatGPT tipa pakalpojumu krievu valodai ar nosaukumu "YaLM 2.0".